Jocs, rocòdrom, pintacares, circuit viari i més en el Dia de la Infància del Nadal d'Alboraia
23 de desembre de 2024

L'Ajuntament d'Alboraia va desplegar el dissabte una gran quantitat d'activitats en la Ciutat de l'Esport perquè xiquets i xiquetes pogueren passar una bona estona a l'inici de les seues vacances. El Dia de la Infància, emmarcat dins de la variada programació nadalenca i que es realitza des de fa uns anys, és un dels moments favorits de les famílies per aquestes dates per la diversió que ofereix.

D'aquesta manera, el complex esportiu va obrir les portes a les 11.00 hores a la iniciativa organitzada des de Serveis Socials. Als assistents els esperaven jocs tradicionals, bitles, futbolins, tir amb arc, pintacares, rocòdrom, jocs clàssics i, fins i tot, un circuit de seguretat viària organitzat per la Policia Local amb el qual aprendre les normes de circulació d'una forma amena.

Per davant queda a aquest sector de la població una gran quantitat de contacontes i tallers de reciclatge de la Biblioteca Pública Municipal, espectacles de màgia i teatre infantils i, per descomptat, el lliurament de regals del Pare Noel el 24 de desembre i el complet Dia de Reis amb el desembarcament en Port Saplaya, l'arribada amb carro a La Patacona i la cavalcada en el nucli tradicional.